दरभंगा : आकाशवाणी दरभंगासँ बहुतो लोकप्रिय कार्यक्रमक प्रसारण बंद भऽ गेल अछि। किछु के रुप परिवर्तन कएल गेल अछि। लोकगीत पर आधारित मंगलदिन राति 10 बजे 'गूंजे बिहार', शुक्र केँ राति 9. 30 बजे 'पुनर्नवा', बुध केँ भोर 7. 05 बजे 'राग परिचय', शुक्र केँ भोर 7. 05 बजे 'गांधी कथा', रवि दिन दुपहर 12 बजे 'आपके पत्र' आदि बहुतो कार्यक्रम केँ बंद कऽ देल गेल अछि। नव कार्यक्रम जे बंद कएल गेल ओ- शीर्षक गीत, गीत आ अतीत, लोक तराना, भावांजलि, गीतोँ भरी कहानी, अरिपन-पुरहर, भारत निर्माण अछि। आकाशवाणी दरभंगाक बहुत लोकप्रिय कार्यक्रम 'हलो आकाशवाणी' सेहो बंद भऽ गेल अछि। साप्ताहिक साहित्यक पत्रिका 'शतदल' केँ मासिक कऽ देल गेल अछि। केँद्रक कार्यक्रम प्रमुख उमाशंकर झा बतौलनि जे केँद्रमे भारी वित्तीय संकट केँ कारण इ निर्णय लेल गेल। ओ कहला पाइक अभावे अखन कोनो नव कार्यक्रम नहि बनि पाओत, हुनक कोशिश रहत जे उद्घोषकक माध्यमे बेसी से बेसी कार्यक्रम केँ नियमित राखल जाए।
 कोना जीबत मिथिलाक्षर ?
 मुजफ्फरपुर/पूर्णिया/मिथिला प्राइम : मैथिलीक अप्पन प्राचीन स्वतंत्र लिपि रहितो एकर सभटा काज देवनागरी लिपिमे होइत अछि। मिथिलाक्षर मात्र धरोहर बनि कऽ रहि गेल अछि। एकर एकटा दुरुहता अछि। एखनो एम॰ ए॰ केँ सिलेबसमे मात्र एकटा प्रश्न दस अंकक मिथिलाक्षर संबंधी पूछल जाइत अछि। स्नातक परीक्षामे सेहो मात्र 10 अंक आवंटित अछि। मैथिली भाषा-साहित्यक आधार देवनागरी अछि। देवनागरी राष्ट्रीय जन स्वीकृतिक कारणेँ मिथिलाक्षर दिनोदिन कात-करौटमे चलि गेल अछि। मिथिलाक्षर केँ बढ़ाबय लेल 1991ई॰ मे अखिल भारतीय मैथिली साहित्य परिषद् आ मिथिला संघर्ष समिति मिथिलाक्षर सिखाबय लेल अलग-अलग दू ठाम स्कूल खोलने छल। मिथिलाक्षरक जानकार लोकनि केँ एहि काजमे लगाओल गेल छल मुदा प्रयत्न निष्फल रहल। आइयो मिथिलाक्षर केँ सीखऽ जानऽ बला लोकनिक संख्या बड़ कम अछि। तीन चारि महीनामे दुनू टा स्कूल बन्द भऽ गेल छल। अखिल भारतीय मैथिली साहित्य परिषद् आ मैथिलीसँ जुड़ल अन्य कयेक संस्था सभ मिथिलाक्षर वर्णमाला पोथी छापि वितरित कयने छल। इहो प्रयास कारगार साबित नहि भऽ सकल। तखन फेर आब कोना जीबत मिथिलाक्षर ?
 समस्तीपुर : मिथिलाक दहीक स्वाद आब विदेशियो लेता। एकरा लेल मिथिला डेयरी 5 लाख लीटर क्षमताक नव प्लांटक तैयारी कऽ रहल अछि। एतय सऽ बनाओल गेल दूधक पाउडर, मिल्क आइसक्रीम आ टेबुल बटर आदि बनाकऽ विदेश पठाओल जाएत। जौँ सभ ठीक-ठाक रहल तऽ बरख भरिक अंदर एतुक्का दही विदेश पहुंचय लागत। जानकारीक अनुसार डेयरी, समस्तीपुर, दरभंगा आ मधुबनीभे 3. 50 लाख लीटर दूधक उत्पादन प्रतिदिन भऽ रहल अछि आ स्थानीय बाजारमे खपति 1 लाख लीटर अछि। किसानकेँ दूधक बेसी लाभ भेटय ताहि लेल डेयरी अखनो दिल्ली, गुवाहाटी, रांची, कोलकाता आदिक बाजारमे लगभगि 2 लाख लीटर दूध प्रतिदिन पहुंचा रहल अछि। मिथिला दुग्ध उत्पादक सहकारी संघ लिमिटेड, समस्तीपुरक एकटा अधिकारीक मानी तऽ दूधक पोडक्ट केँ पाउडर बना कऽ विदेश पठेबाक तैयारी अछि। स्थानीय माल केँ विदेश पठौला पर बेसी लाभ होएत।
 पटना : बिहार आ झारखंडमे रेडियो श्रोता जल्दिये भोजपुरीमे सेहो समाचार सुनि सकता। आकाशवाणी, पटना एकर तैयारी कऽ रहल अछि। आकाशवाणी दिल्लीक केँद्रीय कमिटी भोजपुरीमे समाचारक प्रसारण लेल आकाशवाणी बिहार आ झारखण्ड सऽ आवेदन मंगलक अछि। आकाशवाणी दिल्ली प्रति दिन कम सऽ कम पांच मिनटक न्यूज बुलिटेन भोजपुरीमे पड़सबाक निर्णय लेलक अछि। जौँ केँद्र एकरा हरियर झंडी दैत अछि तऽ पटना, भागलपुर, पूर्णिया आ सासाराममे भोजपुरीमे समाचारक प्रसारण होएत। पहिल चरणमे समाचार 5 मिनट होए, इ प्रस्ताव राखल गेल अछि। अखन रेडियो सऽ हिँदीक संग मैथिली भाषाक खबरक प्रसारण भऽ रहल अछि!
 हाजीपुर/समस्तीपुर/बरौनी : डेढ़ बरख बीतलाक बादो हाजीपुर-बरौनीक बीच शाहपुर पटोरी होइत विद्युत ट्रेनक परिचालन शुरु नहि भऽ सकल अछि। कखनोँ केँ विद्युतचालित मालगाड़ी एहि रूट सऽ चलैत अछि मुदा विद्युतचालित यात्री गाड़ीक परिचालन लोकक लेल सपना बनि गेल अछि। लगभग डेढ़ बरख सऽ तैयार इ ट्रैक सिर्फ देखबाक चीज बनि कऽ रहि गेल अछि। मिथिला क्षेत्रमे जखन-कखनो रेलक पैघ अधिकारी ऐला, ओ विद्युतचालित यात्री ट्रेन परिचालनक घोषणा केलनि मुदा सवारी गाड़ीक परिचालन आइ धरि नहि भऽ सकल अछि।
 लगभगि चारि बरख पहिले एहि ट्रैकक विद्युतीकरणक काज शुरु भेल छल आ तखने इ घोषणा कएल गेल छल जे एक बरखमे काज पूरा कऽ रेलक परिचालन शुरु कऽ देल जाएत। काज पूरा भेल आ डेढ़ बरख सऽ तैयार इ ट्रैक अखनो यात्रीक लेल अनुपयोगी अछि। ट्रैकक तकनीकी परीक्षणमे ट्रेन परिचालन लेल हरियर झंडी दऽ देल गेल अछि।
 लगभगि चारि बरख पहिले एहि ट्रैकक विद्युतीकरणक काज शुरु भेल छल आ तखने इ घोषणा कएल गेल छल जे एक बरखमे काज पूरा कऽ रेलक परिचालन शुरु कऽ देल जाएत। काज पूरा भेल आ डेढ़ बरख सऽ तैयार इ ट्रैक अखनो यात्रीक लेल अनुपयोगी अछि। ट्रैकक तकनीकी परीक्षणमे ट्रेन परिचालन लेल हरियर झंडी दऽ देल गेल अछि।
 भागलपुर/पटना : बिहार विद्यालय परीक्षा समिति, पटना पैघ डेग उठाबैत भागलपुरमे अप्पन रीजनल सेंटर खोलबाक निर्णय लेलक अछि। जिला स्कूलमे स्थापित होबय वला इ मिथिलाक संग बिहारक पहिल रीजनल सेंटर होएत। एहि कारणे मंगलदिन बिहार विद्यालय परीक्षा समितिक अध्यक्ष प्रो. राजमणि प्रसाद सिन्हा आ शैक्षणिक निदेशक अशोक कुमार गुप्ता भागलपुर पहुंचला। ओ स्कूलक प्राचार्य अशोक कुमार झा आ जिला कार्यक्रम पदाधिकारी देवेंद्र कुमार झाक संग कैंपस देखला आ विद्यालयभवनक पूर्वी कात दिस स्थित कंप्यूटर भवन केँ ओ रीजनल सेंटर लेल चिह्नित केलनि। रीजनल सेंटरक परिकल्पना 2007मे तत्कालीन मानव संसाधन विकास विभागक सचिव मदन मोहन झा कएने छलाह मुदा हुनक मृत्युक कारणे काज लटकि गेल छल। श्री सिन्हा बतौलनि जे 2013 मे मैट्रिकक परीक्षामे 14 लाख आ इंटरमे आठ लाख परीक्षार्थी सम्मिलित होएता। एतेक छात्र केँ पटना स्थित एकमात्र केंद्र सऽ कंट्रोल केनाय कठिन होएत। दूरक छात्र केँ राजधानी आबयमे खर्च बेसी होइत अछि। भागलपुरमे सेंटर खुलबाक बाद छात्रक परेशानी किछी कम होएत। एहि केंद्रक अंर्तगत भागलपुर, पूर्णिया आ मुंगेर प्रमंडलक संगे किशनगंज जिलाक छात्र-छात्रा केँ लाभ हेतन। सेंटर खोलयमे लगभगि दस करोड़क राशि खर्च होएत।
 फरीदाबाद : सूरजकुंड हस्तशिल्प मेलामे मिथिला पेंटिंग दर्शकक आकर्षणक केंद्र बनल अछि। मेलामे हैंडमेड कागज आ प्राकृतिक रंग सऽ बनाओल गेल मिथिला पेंटिंग्क स्टाल नंबर 167 अछि। स्टाल संचालिका मंजुषा दास बतौलनि जे मिथिला पेंटिंग परंपरागत पेंटिंग अछि। एहि पेंटिंग्क इतिहास लगभगि तीन हजार बरख पुरान अछि। शुरुआती दौरमे घरक दीवार पर एकरा पेटिंग सऽ सजाओल जाइत छल। विवाहक मौका पर सेहो एहि पेंटिंग सऽ साज-सज्जा होइत छल। मंजुषा बतौलनि जे हुनका लग 50 रुपया सऽ 25 हजार रुपया धरिक पेंटिंग अछि। दरभंगा केर मूल निवासी मंजुषा बतौलनि जे हुनका लग देवी-देवताक आकर्षक पेंटिंग्स अछि। एहिमे शिव,पार्वती, राधा, कृष्णक आकर्षक पेंटिग अछि। ओ मिथिला पेंटिंकक कलाक प्रशिक्षण अप्पन मां लक्ष्मी चौधरी सऽ लेलनि अछि।
 जयनगर/मधुबनी : जयनगर-दरभंगा रेलखंड पर यात्री सुविधामे बढ़यबाक मांग कऽ लऽ जयनगर नागरिक मंच दिस सऽ सोमदिनसँ जयनगर रेलवे स्टेशन पर अनिश्चितकालीन धरना शुरु कएल गेल। नागरिक मंचक संयोजक राम प्रसाद राउत केर नेतृत्वमे शुरु भेल धरना कार्यक्रममेडा. कमलानंद झा, भृगु कांत झा, कुमार धमेँद्र, अरूण जैन, विनोद सुरेका, संग दर्जनों लोक लागल छथि।
 एहि मौका पर वक्ता लोकनि कहलनि जे मिथिलाक प्रमुक रेलखंड जयनगर-दरभंगाकलगातार उपेक्षा कएल जा रहल अछि। एहि खंड पर पांच बरख पहिले आमान परिवर्तनक काज पूरा भऽ गेल मुदा अखनो इ स्टेशन बुनियादी सुविधा सऽ वंचित अछि। भारत -नेपाल सीमाक अंतर्राष्ट्रीय रेलवे स्टेशन होएबाक बावजूद एकर दर्जा अखन धरि नहि देल जएबा पर अक्रोशित भऽ कहलाजे शीघ्र अंतर्राष्ट्रीय रेलवे स्टेशनक दर्जाक घोषणा सरकार करय। 21 सूत्री मांग कऽ लऽ शुरू कएल गेल एहि आंदोलन केँ सफल बनयबाक आह्वान करैत कहला जे रेल मंत्रालय शीघ्र मांग पूराकरय। मांगमे वाशिंग पीटक निर्माण शीघ्र हो, दरभंगा सऽ खुजय वला गाड़ी केँजयनगर धरि विस्तार हो, यू टाईप सड़कक निर्माण हो, पटना गद्दी चौक पर ओवर ब्रीज बनय, आरक्षण काउंटर केँ भोर 8 बजे सऽ राति 8 बजे धरि खोलल जाए, प्लेटफार्म 2 आ 3 उंच हो संग आन मांग सभ अछि।
 एहि मौका पर कमलेश ठाकुर, अरूण जैन, विमल मस्करा, विजय कुमार झा,चंदेश्वर प्रसाद सिंह, विनय कुमार ठाकुर, रामदेव पासवान , सुजीत साह, कार्तिक देवी, प्रमिला देवी संगे बहुतो लोक उपस्थित छलथि।
 एहि मौका पर वक्ता लोकनि कहलनि जे मिथिलाक प्रमुक रेलखंड जयनगर-दरभंगाकलगातार उपेक्षा कएल जा रहल अछि। एहि खंड पर पांच बरख पहिले आमान परिवर्तनक काज पूरा भऽ गेल मुदा अखनो इ स्टेशन बुनियादी सुविधा सऽ वंचित अछि। भारत -नेपाल सीमाक अंतर्राष्ट्रीय रेलवे स्टेशन होएबाक बावजूद एकर दर्जा अखन धरि नहि देल जएबा पर अक्रोशित भऽ कहलाजे शीघ्र अंतर्राष्ट्रीय रेलवे स्टेशनक दर्जाक घोषणा सरकार करय। 21 सूत्री मांग कऽ लऽ शुरू कएल गेल एहि आंदोलन केँ सफल बनयबाक आह्वान करैत कहला जे रेल मंत्रालय शीघ्र मांग पूराकरय। मांगमे वाशिंग पीटक निर्माण शीघ्र हो, दरभंगा सऽ खुजय वला गाड़ी केँजयनगर धरि विस्तार हो, यू टाईप सड़कक निर्माण हो, पटना गद्दी चौक पर ओवर ब्रीज बनय, आरक्षण काउंटर केँ भोर 8 बजे सऽ राति 8 बजे धरि खोलल जाए, प्लेटफार्म 2 आ 3 उंच हो संग आन मांग सभ अछि।
 एहि मौका पर कमलेश ठाकुर, अरूण जैन, विमल मस्करा, विजय कुमार झा,चंदेश्वर प्रसाद सिंह, विनय कुमार ठाकुर, रामदेव पासवान , सुजीत साह, कार्तिक देवी, प्रमिला देवी संगे बहुतो लोक उपस्थित छलथि।
 दरभंगा : दरभंगा फिल्म कल्ब द्वारा संस्कृत विविक दरबार हालमे आयोजित दू दिनी दरभंगा अंतरराष्ट्रीय चलचित्र उत्सवक समापनक मौका पर पुरस्कार वितरित करैत मुख्य अतिथि संजय सरावगी युवाक एहि प्रयास केँ बहुत नीक डेग कहला। ओ कहलनि जे सीमित संसाधनक बीच दरभंगा सन शहरमे अंतरराष्ट्रीय फिल्म उत्सवक आयोजन सराहनीय अछि। शुरुआती प्रयास हेबाक कारणे एहि फिल्म उत्सवक विस्तार कम रहल मुदा इ पैघ लक्ष्यक पहिल डेग अछि। एहि अवसर पर मिथिला, राष्ट्रीय आ अंर्तराष्ट्रीय फिल्मक कैटोगरीमे बेस्ट फिल्म, बेस्ट डायरेक्टर, बेस्ट एक्टर आ बेस्ट सिँगरक पुरस्कार नगर विधायक संजय सरावगी प्रदान कएला। एहि सऽ पहिले लघु फिल्म कमला, प्रूफ, स्वप्न सत्यकाय, इंद्र धनुष उदास है, रोशनी द राइजिँग होप आ आशा है बचपन हो आजाद फिल्मक सफल प्रदर्शन कएल गेल। मौका पर कुंज बिहारी मिश्र, पूनम मिश्रा, माधव राय, रुपेश त्योँथ, किशन कारीगर, गुंजन श्री आदि उपस्थित छलथि। दरभंगा फिल्म कल्बक चेयरमैन मेराज सिद्दिकी संगे विश्वमोहन प्रसाद, मो. जफर आलम, इरशाद हुसैन, सौरभ सुमन श्रीवास्तव आदि आयोजनक सफलता लेल सक्रिय छलथि।
 Powered by Blogger. 